CELEX: C2006/108/10
Language: et
Date: 2006-05-06 00:00:00
Title: Kohtuasi C-120/06 P: Fabbrica Italiana Accumulatori Motocarri Montecchio SpA (FIAMM) ja Fabbrica Italiana Accumulatori Motocarri Montecchio Technologies Inc (FIAMM Technologies)  26. veebruari 2006.  aasta apellatsioonkaebus Euroopa Ühenduste Esimese Astme Kohtu  14. detsembri 2005.  aasta otsuse peale kohtuasjas T-69/00: Fabbrica italiana accumulatori motocarri Montecchio Spa (FIAMM) ja Fabbrica italiana accumulatori motocarri Montecchi Technologies, Inc. (Fiamm Technologies) versus Euroopa Liidu Nõukogu ja Euroopa Ühenduste Komisjon

6.5.2006   
            
            
               ET
            
            
               Euroopa Liidu Teataja
            
            
               C 108/6
            
         Fabbrica Italiana Accumulatori Motocarri Montecchio SpA (FIAMM) ja Fabbrica Italiana Accumulatori Motocarri Montecchio Technologies Inc (FIAMM Technologies) 26. veebruari 2006. aasta apellatsioonkaebus Euroopa Ühenduste Esimese Astme Kohtu 14. detsembri 2005. aasta otsuse peale kohtuasjas T-69/00: Fabbrica italiana accumulatori motocarri Montecchio Spa (FIAMM) ja Fabbrica italiana accumulatori motocarri Montecchi Technologies, Inc. (Fiamm Technologies) versus Euroopa Liidu Nõukogu ja Euroopa Ühenduste Komisjon
   (Kohtuasi C-120/06 P)
   (2006/C 108/10)
   Kohtumenetluse keel: itaalia
   Pooled
   
      Hagejad: Fabbrica Italiana Accumulatori Motocarri Montecchio SpA (FIAMM) ja Fabbrica Italiana Accumulatori Motocarri Montecchio Technologies Inc (FIAMM Technologies) (esindajad: avvocato I. Van Bael, avvocato F. Di Gianni ja avvocato A. Cevese)
   
      Teised menetlusosalised: Euroopa Liidu Nõukogu ja Euroopa Ühenduste Komisjon
   Hagejate nõuded
   
               —
            
            
               tühistada Esimese Astme Kohtu 14. detsembri 2005. aasta otsus;
            
         
               —
            
            
               tunnistada, et menetlusstaadium seda lubab ja teha sisuline otsus, tunnustades hagejate õigust kahju hüvitamisele kostjate ebaseaduslikust või seaduslikust tegevusest tuleneva vastutuse alusel;
            
         
               —
            
            
               igal juhul mõista kostjatelt välja nii käesolevas kui ka Esimese Astme Kohtu menetluses kantud kulud;
            
         
               —
            
            
               teise võimalusena mõista hageja kasuks välja õiglane hüvitis Esimese Astme Kohtu menetluse ebamõistliku kestuse tõttu;
            
         
               —
            
            
               võtta kõik muud meetmed, mis on õigluse seiskukohast vajalikud.
            
         Väited ja peamised argumendid
   Hagejad väidavad, et vaidlustatud otsus on täielikult põhjendamata seoses ühe hageja peamise argumendiga, st argumendiga, et kõnealusele kohtuasjale iseloomuliku faktilise raamistiku korral on hagejatel kahju hüvitamise hagi huvides ühenduse käitumise ebaseaduslikkuse tõendamiseks õigus viidata Maailma Kaubandusorganisatsiooni vaidluste lahendamise organi otsusele.